CELEX: 62011FN0134
Language: bg
Date: 2011-12-15 00:00:00
Title: Дело F-134/11: Жалба, подадена на 15 декември 2011 г. — ZZ и ZZ/Комисия

3.3.2012   
            
            
               BG
            
            
               Официален вестник на Европейския съюз
            
            
               C 65/23
            
         Жалба, подадена на 15 декември 2011 г. — ZZ и ZZ/Комисия
   (Дело F-134/11)
   2012/C 65/44
   Език на производството: френски
   
      Страни
   
   
      Жалбоподатели: ZZ и ZZ (представители: S. Orlandi, J.-N. Louis, D. Abreu Caldas, avocats)
   
      Ответник: Европейска комисия
   
      Предмет и описание на производството
   
   Отмяната на решението, с което се отхвърля искането на жалбоподателите за съдействие на основание член 24 от Правилника вследствие на оттеглянето на прието от жалбоподателите предложение за прехвърляне на пенсионни права и след изтичането на разумен срок за ползване от възможността за прехвърляне на техните пенсионни права
   
      Искания на жалбоподателите
   
   
               —
            
            
               да се отмени решението от 9 март 2011 г., с което се отхвърля искането на жалбоподателите за съдействие, целящо да им се предоставят всички релевантни данни, за да решат евентуално дали да прехвърлят своите пенсионни права;
            
         
               —
            
            
               да се осъди Комисията да заплаща 500 EUR на месец за забава при предаването в надлежна форма на предложението за прехвърляне на пенсионните права на жалбоподателите, считано от деня, в който Службата за управление и плащане по индивидуални права (PMO) е решила да оттегли предложението, прието от жалбоподателите и пенсионно-осигурителните каси, тоест 25 януари за първия жалбоподател и 5 февруари за втория жалбоподател, или поне считано от датата на отхвърлянето на тяхното искане за съдействие, тоест 9 март 2011 г.;
            
         
               —
            
            
               да се осъди Европейската комисия да заплати съдебните разноски.